Világunkban sok szuperhőssel találkozhatunk.
De ők a lehető legszerencsétlenebb szupererővel rendelkeznek: láthatatlanok.
Ilyenek például a szemétgyűjtők,
akik életvitelszerűen gyűjtik az újrahasznosítható hulladékot.
Ez az életmód a társadalmi egyenlőtlenség, a munkanélküliség,
valamint a hulladékgyűjtési rendszer hiányosságai miatt
összegyűlő rengeteg szilárd hulladék következtében alakult ki.
A szemétgyűjtők nehéz és fontos munkát végeznek,
amely az egész társadalom javát szolgálja. Még sincsenek megbecsülve.
Itt, Brazíliában, az újrahasznosított hulladék 90%-át ők gyűjtik össze.
A legtöbb szemétgyűjtő önállóan dolgozik.
Felszedik a szemetet az utcákról, majd aprópénzért eladják szeméttelepeknek.
Van, amikor 300 kilónál is többet gyűjtenek táskáikba,
bevásárlókocsijaikba, biciklijükre és carroça-nak nevezett kordéikra.
A "carroça"-k fából vagy fémből készült kiskocsik,
amelyeket Brazília számos utcáján megtalálhatunk,
ahogy a graffitiket és az utcai művészetet is.
Így találkoztam először ezekkel a társadalomból kiszorult szuperhősökkel.
Graffitiművész és aktivista vagyok.
A munkám szociális, környezetvédelmi és politikai célokat egyesít.
2007-ben a munkaterületemet a falakról a carroçákra helyeztem át.
így talál az üzenetem városi támogatásra.
Ebben az esetben a szemétgyűjtők kapnak hangot általa.
Humorral és művészettel fűszerezve még vonzóbbá vált az ügy,
amely felhívta a figyelmet a szemétgyűjtőkre,
és javította az önbecsülésüket.
Hírük ment az utcán és a médiában is.
Tehát az a helyzet,
hogy belecsöppentem ebbe a világba, és azóta meg sem álltam.
Eddig több mint 200 carroça-t festettem le különböző városokban,
és több kiállításra, bemutatóútra kaptam meghívást.
Ráébredtem, hogy láthatatlan szemétgyűjtők
nem csak Brazíliában élnek.
Találkoztam velük Argentínában, Chilében,
Bolíviában, Dél-Afrikában, Törökországban
és még olyan, fejlett országokban is, mint az USA és Japán.
Ekkor jöttem rá, hogy több embert kell az ügy mellé állítani,
hiszen nagy kihívással állunk szemben.
Ezt követően indítottam el a Pimp My Carroça ("Kordétuning")
mozgalmat -- (Nevetés) --, amely egy nagy volumenű,
közösségi finanszírozású esemény. Köszönöm.
(Taps).
Nos, a Pimp My Carroça egy nagy, közösségi finanszírozású esemény,
a szemétgyűjtők segítésére és kordéik népszerűsítésére.
Az eseményen a szemétgyűjtők rendelkezésére állnak
orvosok, fogorvosok, pedikűrösök, fodrászok,
masszázsterapeuták és még sokan mások.
Kapnak ingeket, kesztyűket, esőkabátokat és szemüvegeket,
hogy a várost nagy felbontásban is láthassák,
amíg kiváló önkénteseink felújítják a kocsijaikat.
Felszerelik a járműveket biztonsági elemekkel is:
fényvisszaverős ragasztócsíkokkal, valamint dudával és tükörrel.
Végül graffitisek lefestik,
és részei lesznek ennek a hatalmas mozgó utcai kiállításnak.
A Pimp My Carroça São Paulo, Rio de Janeiro és Curitiba utcáin zajlott,
de a többi (köztük számos külföldi) város lefedése érdekében
létrehoztuk a Pimpx-t, a TEDx mintájára.
Ez egy egyszerűbb, csináld magad verziója a Pimp My Carroça-nak,
szintén közösségi finanszírozásban. Így mindenki csatlakozhat.
2 év alatt több mint 170 szemétszedő, 800 önkéntes, 200 graffitis
és több mint 1000 adományozó
csatlakozott a Pimp My Carroça mozgalomhoz, amelynek akcióit
még egy helyi iskola újrahasznosítási képzésében is felhasználták.
A szemétszedők egyre inkább kilépnek az ismeretlenség homályából,
és egyre több megbecsülést kapnak.
A feltuningolt kordék segítenek nekik az előítéletek leküzdésében,
a jövedelemszerzésben és a társadalommal való érintkezésben.
Kérem Önöket, kezdjék el értékelni az Önök városában élő
szemétgyűjtőket, és a többi láthatatlan szuperhőst.
Próbálják meg egységesnek látni a világot, határok nélkül.
Akár hiszik, akár nem,
világszerte több mint 20 millió szemétszedő ember él.
Ha tehát legközelebb találkoznak velük, vegyék észre őket,
tekintsen rájuk úgy, mint társadalmunk létfontosságú tagjaira.
Muito obrigado, köszönöm.
(Taps).